กดแล้วเจ็บ มีไข้ขึ้น เหงื่อออกตอนกลางคืน หนาวสั่น จะเป็นอะไรร้ายแรงมั้ยคะ
สวัสดีค่ะ ตุ่มที่อยู่ใต้คาง อาจเป็น1. ต่อมน้ำเหลืองโต ซึ่งอาจกดเจ็บได้ มักเกิดจากการติดเชื้อบริเวณใกล้เคียง เช่น มีฟันผุ เหงือกอักเสบ มีแผลในปาก มีคอหอยหรือทอนซิลอักเสบ หูชั้นนอกอักเสบ ติดเชื้อไวรัส EBV ที่ทำให้เกิดโมโนนิวคลีโอสิส หรือติดเชื้อโรคแมวข่วน เป็นต้น2. วัณโรคต่อมน้ำเหลือง ซึ่งจะมีไข้ เบื่ออาหาร น้ำหนักลด อ่อนเพลีย ร่วมด้วย3. ก้อนซีสต์หรือก้อนถุงน้ำ แต่ก้อนจะคลำได้คอนข้างนิ่ม ขยับได้เล็กน้อย กดไม่เจ็บ ไม่ปวด4. เป็นก้อนเนื้องอกธรรมดาของชั้นเนื้อเยื่อใต้ผิวหนัง เช่น ก้อนไขมัน จะคลำได้แข็งกว่าซีสต์ มักไม่ทำให้เจ็บหรือปวด5. เป็นโรคของต่อมน้ำลายที่อยู่ใต้คาง เช่น ต่อมน้ำลายอักเสบเรื้อรัง นิ่วในต่อมน้ำลาย เนื้องอกต่อมน้ำลาย รวมถึงมะเร็งต่อมน้ำลาย6. ก้อนของต่อมไทรอยด์ แต่จะอยู่บริเวณตรงกลางของลำคอ และก้อนจะขยับได้ตามการกลืน7. มะเร็งต่อมน้ำเหลือง ก้อนมักโตเร็ว มักมีไข้ เบื่ออาหาร อ่อนเพลีย ซีด ร่วมด้วยหากมีอาการไข้ร่วมด้วย อาจเป็นต่อมน้ำเหลืองโตหรือติดเชื้อวัณโรคที่ต่อมน้ำเหลืองก็ได้ แนะนำควรไปพบแพทย์เพื่อตรวจว่าเกิดจากสาเหตุใดค่ะ ซึ่งแพทย์จะทำการตรวจร่างกาย และอาจมีการตรวจเลือด หรือเจาะตุ่มดังกล่าวไปตรวจดูชิ้นเนื้อค่ะ